
Automatisk genereret beskrivelse]Beskrivelse af undervisningsforløb

	Titel på undervisningsforløbet:
AI og IoT for VVS-energiuddannelsen 


	Målgruppen for undervisningsforløbet: 
VVS-energiuddannelsen (GF2 – i faget Erhvervsinformatik)
VVS-energiuddannelsen (HF – i faget Teknologiforståelse)


	Nøgleord/Søgeord:
AI; kunstig intelligens; IoT; sensorer; VVS-energispecialist; VVS-installationstekniker; Ventilationstekniker; Blikkenslager; VVS; håndværkere; data; programmering; grøn omstilling; 


	Tema: 
Anvendelse af AI og IoT i byggeriet

	Anbefalet varighed i lektioner: 
Modul 1: 3 timer
Modul 2: 3 timer 


	[bookmark: _Hlk141969568]Beskrivelse til læreren: 
Der er store ressourcebesparelser og et stort effektiviseringspotentiale i at implementere IoT-teknologier til registrering af bygningsdata. Store data er dog kun interessant, hvis det også er muligt at håndtere dem. Det kan AI anvendes til, men det er vigtigt at forholde sig kritisk til de generede resultater og konklusioner.  

I første del af undervisningsmaterialet introduceres begrebet IoT og en række konkrete eksempler på sensorer og netværk diskuteres. Videnscenter for Håndværk og Bæredygtighed og ConTech Lab https://molio.dk/nyheder-og-viden/netvaerk/contech-lab har udviklet 2 undervisningsvideoer, som er relevante for VVS-energiuddannelsen: 
1: Forstå hvordan IoT kan skabe værdi for dem selv og deres kunder
2: Montere og installere IoT-sensorer

For at eleverne kan få udstyret i hænderne, har Videnscenter for Håndværk og Bæredygtighed samlet et klassesæt med IoT-sensorer, et trådløst netværk samt en LoRaWan gateway. Udstyret kan lånes kvit og frit via http://bookmtc.dk. Klassesættet er fuldt installeret og eleverne kan online følge de registrerede data på http://iot-portal.vchb.dk

Efter at eleverne har sat deres egne sensorer op, introduceres generativ AI og hvordan AI kan bruges til at lave en indeklimaanalyse. Efterfølgende arbejder de med deres 
egne datasæt, som downloades fra http://iot-portal.vchb.dk. 

Undervisningsforløbet kan let tilpasses efter egne ønsker.  





	Formelle mål:
[bookmark: _Hlk142031536]Grundforløb 2 (Erhvervsinformatik E, C): 
På de forskellige niveauer understøtter forløbet mål under Digital myndiggørelse, Erhvervsrettet digital udvikling og Teknologisk handleevne 

Hovedforløb (Teknologiforståelse):
[image: ]

Herudover understøtter forløbet følgende kompetencemål fra BEK nr 171 af 04/02/2025:

12) Lærlingen selvstændigt prompte generativ kunstig intelligens samt vurdere output til enkle vvs-tekniske løsninger og digitale brugerflader til gavn for kunden.

17) Lærlingen kan installere, programmere, udføre service på, fejlfinde og reparere velfærdsteknologiske og intelligente armaturer og sanitetskomponenter i bolig, erhverv og sundhedssektoren.

21) Lærlingen kan opsamle, behandle og systematisere data fra tekniske installationer under hensyn til datasikkerhed, og lærlingen har forståelse for, hvordan integration af systemer og internet of things (IoT) kan skabe merværdi for kunder og virksomhed.


Læringsmål:
· Du har kendskab til opbygningen af et IoT-netværk og -sensorer.
· Du kan installere simple IoT-sensorer, sikre måling af valide data og udvælge sensorer til en konkret opgave.
· Du kan give konkrete eksempler på, hvordan IoT, inden for byggeriet, kan anvendes til at sikre ressourcebesparende løsninger og måle indeklima.
· Du har gennemført en simpel opsamling, analyse og visualisering data opsamlet IoT-sensorer. 
· Du har kendskab til generativ AI og praktisk erfaring med anvendelse af AI til databehandling. 
· Du er introduceret til strategier, som kan sikre IoT-løsninger mod cybertrusler. 


	Indhold:
Første undervisningsgang (PowerPoint vedlagt):
· Intro til undervisningsforløbet ”AI og IoT for VVS-energiuddannelsen”
· Internet of things(IoT) i videoen præsenteres IoT som begreb og forskellige typer af sensorer. Videoen er udviklet af Molio og Videnscenter for håndværk og bæredygtighed.
· Præsentation af konkrete eksempler på IoT-løsninger, som kan installeres via smartphones.
· Præsentation af et IoT-økosystem med udgangspunkt setup udlånt af Videnscenter for Håndværk og Bæredygtighed.
· Selvstændig opgave omkring netværksteknologier inden for IoT.
· Præsentation af videnscenterets IoT-portal (http://iot-portal.vchb.dk) og visualisering af data fra bygningsdrift.
· I video 2 instrueres eleverne i, hvordan sensorer opsættes og hvordan data tilgås og visualiseres på IoT-platformen.
· Instruktion til elevopgave og opsætning af sensorer til registrering af data.  

Anden undervisningsgang (1-2 uger efter første undervisning – PowerPoint vedlagt):
· Download af data fra iot-portalen og analyse af indsamlede data. Eleverne vurderer, hvorvidt datasættet understøtter deres hypotese og om de har identificeret eventuelle fejlkilder. 
· Eleverne sikres grundlæggende kendskab til generativ AI efterfulgt af elevopgave, hvor elevernes datasæt analyseres med brug af AI.
· Dialog om Center for datasikkerheds artikler med fokus på IoT.
· Elevopgave med udgangspunkt i ConTechLabs økosystem inden for IoT med henvisning til firmaer inden for hardware, software og services.
· Præsentation af mere specialiserede IoT-løsninger.
· Elevopgave hvor eleverne designer deres egen IoT-løsning. Opgaven kan skaleres i omfang og kompleksitet. 

Erfaring viser, at omfanget af materiale og opgaver for de fleste hold ligger udover, hvad det er muligt at nå på 2*3 undervisningstimer. Det er derfor vigtigt, at du, som lærer, vurderer holdets forudsætninger og om der er behov for en ekstra undervisningsgang alternativt om enkelte emner bør undlades. 


	Metoder og undervisningsprincipper i forløbet:
Undervisningsforløbet er tilrettelagt som et klassisk undervisningsforløb, hvor du som lærer gennem korte oplæg præsenterer teorien og aktiverer deltagernes læring gennem praktiske opgaver. Forløbet kan også tilrettelægges som flipped learning, hvor du som lærer, ved korte introduktioner til undervisningsmaterialets videoer og øvelser, kan lade deltagerne arbejde selvstændigt.


	Lærerrollen: 
Læreren guider eleverne i læringsprocessen og sikrer fokus igennem klasserumsledelse.
Læreren vejleder og kvalificerer deltagernes forståelse af teknologien præsenteret i videoerne og efterfølgende arbejde med konkrete øvelser. 
Lærerens forsætninger: 
· Indgående kendskab til indholdet i videoerne og funktionaliteten indbygget i IoT-portalen http://iot-portal.vchb.dk 
· Grundlæggende kendskab til generativ AI.  
· Kunne perspektivere emnerne til deltagernes forudgående kendskab. 
· Praktisk erfaring med at analysere data i ex. MS Excel samt erfaring med at sikre validitet i forbindelse med indsamling af data via sensorer. 


	Elevrollen: 
Eleverne skal se og lytte til videoerne. 
Eleverne skal aktivt arbejde med øvelserne og indgå i dialog med lærer og klassekammerater herom. 


	Organisering:
Ved brug af materialets PowerPoints veksles mellem korte oplæg af læreren og praktiske øvelser. 


	Undervisningsrum:
Eleverne forbereder sig hjemme eller i fællesområder/klasselokale på skolen.
Det praktiske arbejde foregår i et ”værksted” med udstyr udlånt af Videnscenter for Håndværk og Bæredygtighed eller skolens eget udstyr. 


	Differentiering:
Brug af videoer giver deltagerne mulighed for at gense dem og i et passende tempo. 
Øvelserne kan varieres i kompleksitet og omfang.


	Forløbsplan: 
Forløbet tilrettelægges i 2 undervisningsgange og eleverne kan med fordel bedes se videoer og læse artiklen som forberedelse til undervisningen. 
Undervisningsgang 1: 3 timer (PowerPoint #1)
Undervisningsgang 2: 3 timer (PowerPoint #2)


	Evalueringskriterier (mål og proces):
Efter hver undervisningsgang anbefales de behandlede mål evalueret. 


	Løbende feedback:
Det anbefales, at eleverne dokumenterer deres læring i en logbog forløbet igennem og denne inddrages af læreren i den løbende feedback. Eleverne stilladseres af læreren afhængigt af deres erfaringer og evne til at arbejde med logbøger. Med afsæt i elevernes egne overvejelser følger læreren kontinuerligt følger op på elevernes læringsproces og progression. 


	Opsamlende/afsluttende evaluering:
Den afsluttende evaluering i plenum fokuserer på evaluering af undervisningsforløbet og den valgte metode. Fx med spørgsmål som, hvor deltagerne bedes placere sig i lokalet i forhold til kontinuum (ex. Alt for meget – tilpas – Alt for lidt):
· For meget vs. for lidt teori
· For meget vs. for lidt eksempler
· For meget vs. for lidt praktiske øvelser
· Vurdering af logbog som metode for maksimering af deltagernes læring 

Lærerne udspørger eleverne for uddybelse af svar. Eleverne opfordres til at komme med forslag til forbedringer.


	Dato: 21.05.26

	Erik




Besked til den udførende lærer:
Husk din egen reflekterende evaluering af forløbet, undervejs og efter forløbet.

1. Eleven har grundizzggende forstaelse for og viden om den tek-
nologiske udvikling inden for ws-branchen. Herunder brug af
dataopsamling og systematisering af data.

2. Eleven har forstaelse for, hvordan den nyeste teknologi vil pa-
virke fremtidens vvs-tekniske lasninger herunder datasikkerhed.

3. Eleven har forstaelse for labende selv at holde sig opdateret om
den teknologiske udviklings betydning inden for ws-branchen.

